

RADVILIŠKIO RAJONO SAVIVALDYBĖS TARYBA

SPRENDIMAS
DĖL RENGINIŲ ORGANIZAVIMO RADVILIŠKIO RAJONO SAVIVALDYBĖS VIEŠOSIOSE VIETOSE TVARKOS APRAŠO PATVIRTINIMO

2025 m. gegužės 29 d. Nr. T-672
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 28 punktu ir Radviliškio rajono savivaldybės tarybos 2018 m. gegužės 17 d. sprendimu Nr. T-899 „Dėl vietinės rinkliavos už leidimo organizuoti masinius komercinius renginius Radviliškio rajono savivaldybei priklausančiose ar valdytojo teise valdomose viešojo naudojimo teritorijose išdavimą nuostatų patvirtinimo,  Radviliškio savivaldybės taryba n u s p r e n d ž i a: 
. Patvirtinti Renginių organizavimo Radviliškio rajono savivaldybės viešosiose vietose tvarkos aprašą (pridedama). 
. Pripažinti netekusiu galios Radviliškio savivaldybės tarybos 2018 m. gegužės 17 d. sprendimą Nr. T-898 „Dėl masinių renginių organizavimo Radviliškio rajono savivaldybės viešosiose vietose tvarkos aprašo patvirtinimo“.



Savivaldybės meras 	                                                                                Kazimieras Račkauskis

PATVIRTINTA
Radviliškio rajono savivaldybės tarybos 
2025 m. gegužės 29 d. sprendimu Nr. T-672




 SKYRIUS 


. Renginių organizavimo Radviliškio  rajono savivaldybės viešosiose vietose tvarkos aprašas (toliau – Aprašas) nustato bendruosius renginių organizavimo Radviliškio rajono viešosiose vietose reikalavimus, prašymų leisti organizuoti renginius pateikimo ir nagrinėjimo tvarką, nustato renginių organizatorių ir dalyvių teises, pareigas.
. Šis Aprašas taikomas Radviliškio rajono savivaldybės (toliau – Savivaldybė) viešosiose vietose vykstantiems kultūros, švietimo, sporto, turizmo ir kitiems renginiams, kurių organizavimo nereglamentuoja Lietuvos Respublikos susirinkimų įstatymas.
. Aprašu privalo vadovautis visi asmenys, kurie organizuoja renginius Radviliškio rajono viešosiose vietose.
. Renginius Savivaldybės viešosiose vietose gali organizuoti Lietuvos Respublikos ar kitos valstybės narės pilietis, kitas fizinis asmuo, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis, taip pat Lietuvos Respublikoje ar kitoje valstybėje narėje įsteigtas juridinis asmuo ar kita organizacija, taip pat jų padaliniai (toliau – Organizatorius). 
. Prašymų leisti organizuoti renginius viešosiose vietose nagrinėjimo ir leidimų išdavimo tikslais Radviliškio rajono savivaldybės administracijoje tvarkomi asmens duomenys, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (OL 2016 L 119, p. 1), Lietuvos Respublikos asmens duomenų teisinės apsaugos įstatymu ir kitais asmens duomenų apsaugą reglamentuojančiais teisės aktais. 

 SKYRIUS


. Renginys – šventė, koncertas, sporto varžybos, mugė, festivalis, reklamos akcija, įvairių dienų minėjimai, cirko ir teatro vaidinimas, atrakcionai, filmo (vaizdo klipo) masinės scenos filmavimas, masinė fotosesija, kilnojamas atrakcionų parkas, teatralizuotos eitynės, religinės apeigos (išskyrus pamaldas bažnyčiose), meno instaliacijų pristatymas viešose vietose ir kiti vieši žmonių susibūrimai, kurių forma nepriskiriama susirinkimui ir pan.
. Nekomercinis renginys – Savivaldybės, viešųjų įstaigų, biudžetinių įstaigų, kitų pelno nesiekiančių asmenų organizuojami renginiai. Nekomerciniai renginiai paprastai yra nemokami. Atskirais atvejais į nekomercinius renginius gali būti platinami bilietai, tačiau nekomercinio renginio organizatoriai nesiekia pelno iš organizuojamo renginio, o lėšos gautos už išplatintus  bilietus į nekomercinį renginį, neviršija renginio organizavimo išlaidų ar nėra naudojamos kitiems nei numatyta renginio organizavimo tikslams.
. Komercinis renginys  – renginys, kurio organizatorius siekia pelno, arba renginys organizuojamas reklamos tikslais. Žiūrovai į renginį įleidžiami su bilietais arba be jų. Renginyje gali būti prekiaujama arba teikiamos paslaugos.
.  Nepilnamečiams skirtas renginys – asmenims iki 18 metų  skirtas renginys.
. Viešoji vieta – Savivaldybės teritorijoje esanti savivaldybei ar valstybei nuosavybės teise priklausanti ar patikėjimo teise valdoma teritorija (aikštės, skverai, parkai, pėsčiųjų takai, paplūdimiai, stadionai ir kitos žmonių susibūrimams skirtos vietos), į kurią turi teisę patekti visi asmenys ir kurioje būnant asmeniui keliami tam tikri elgesio reikalavimai: gerbti ir nepažeisti kitų žmonių teisių, rimties, netrukdyti jiems.
. Prašymas – raštiškas organizatorių (fizinių ir juridinių asmenų) kreipimasis dėl renginio organizavimo. 
. Leidimas organizuoti renginį – Radviliškio rajono Savivaldybės administracijos seniūnijos seniūno išduodamas dokumentas, suteikiantis asmeniui teisę organizuoti renginius savivaldybei nuosavybės teise priklausančiose ar valdytojo teise valdomose naudojimo teritorijose.
. Jeigu renginys komercinis, už šio leidimo išdavimą Organizatorius moka vietinę rinkliavą, nustatytą Savivaldybės tarybos 2018 m. gegužės 17 d. sprendimu Nr. T-899 „Dėl vietinės rinkliavos už leidimo organizuoti masinius komercinius renginius Radviliškio rajono savivaldybei priklausančiose ar valdytojo teise valdomose viešojo naudojimo teritorijose išdavimą nuostatų patvirtinimo“. 

 SKYRIUS
PRAŠYMŲ LEISTI ORGANIZUOTI RENGINĮ
NAGRINĖJIMO TVARKA IR LEIDIMŲ IŠDAVIMAS

. Prašymus organizuoti renginius renginio Organizatorius pateikia Savivaldybės administracijos seniūnijos, kurios teritorijoje organizuojamas renginys, seniūnui. 
. Prašymus organizuoti renginius nagrinėja ir leidimus išduoda Savivaldybės administracijos seniūnijos seniūnas.
. Renginiams, kurie yra įtraukti į Savivaldybės biudžetinių įstaigų veiklos planus, atskiri leidimai neišduodami. Tačiau šių renginių organizatoriai privalo laikytis Tvarkos aprašo reikalavimų.
. Renginio organizatorius, kuris nori viešojoje vietoje organizuoti renginį, Savivaldybės administracijos seniūnijos seniūnui ne vėliau kaip prieš 20 darbo dienų iki rajoninės reikšmės renginio dienos pateikia prašymą leisti organizuoti renginį. Tarprajoninės, respublikinės ar tarptautinės reikšmės renginio organizatorius prašymą pateikia ne vėliau kaip prieš 2 mėnesius iki planuojamo renginio.
. Renginio organizatorius kartu su prašymu (iki sprendimo dėl leidimo išdavimo priėmimo) Savivaldybės administracijos seniūnijos seniūno vardu pateikia:
 sutarčių, sudarytų su juridiniais ar fiziniais asmenimis dėl renginio teritorijos tvarkymo,  renginio dalyvių saugumo užtikrinimo, renginio apsaugos, medicinos pagalbos teikimo, kopijas  arba suderinimų su minėtomis tarnybomis vizų kopijas;
. statinių ir įrenginių išdėstymo schemą (jei jų įrengimas numatytas), suderintą su Savivaldybės administracijos Architektūros ir urbanistikos skyriumi bei Priešgaisrinės apsaugos ir gelbėjimo departamento prie Vidaus reikalų ministerijos Radviliškio priešgaisrine gelbėjimo tarnyba;
. dokumentus, įrodančius, kad sumokėta rinkliava, jei renginys komercinis;
. renginio organizatoriaus autorinės licencinės sutarties su Lietuvos autorių teisių gynimo asociacijos agentūromis dėl autorinių teisių mokesčio už atliekamus kūrinius renginių, kurių metu muzikos kūriniai atliekami gyvai, kopiją;
. licencijos vykdyti atitinkamą veiklą kopiją, jeigu renginyje bus naudojamos IV klasės  civilinės pirotechnikos priemonės;
. teritorijos savininko raštišką sutikimą dėl teritorijos organizuojamam renginiui panaudojimo (jei teritorija priklauso savivaldybei, toks sutikimas nereikalingas);
. planuojant parodomuosius aviacijos renginius (aviacijos šventes, demonstracinius skrydžius, apžvalginius žmonių skraidinimus ir panašias akcijas) – Civilinės aviacijos asociacijos leidimo kopiją;
. suderinimą su atitinkama saugomų teritorijų direkcija, jei masinis (daugiau nei 100 žmonių) komercinis renginys organizuojamas saugomoje teritorijoje ir kuriuo organizatorius siekia pelno (pajamų). 
. Renginio organizatorius prašymą turi suderinti su Šiaulių apskrities vyriausiojo policijos komisariato Radviliškio  rajono policijos komisariatu. 
. Jei renginio metu, nepriklausomai nuo žiūrovų skaičiaus, bus organizuojamos parodomosios ar kitokios sporto varžybos, jei jis bus susijęs su neįprastu dalyvių ir (ar) žiūrovų fiziniu ar emociniu krūviu arba vyks ekstremaliomis gamtinėmis sąlygomis, organizatoriai privalo užtikrinti, kad dalyviams ir žiūrovams būtų suteikta kvalifikuota medicinos pagalba.
. Savivaldybės administracijos seniūnijos seniūnas ne vėliau kaip per 7 darbo dienas nuo prašymo leisti organizuoti renginį gavimo dienos jį išnagrinėja ir apie priimtą sprendimą raštu praneša renginio organizatoriui.
. Savivaldybės administracijos seniūnijos seniūnas neprivalo svarstyti prašymų, pateiktų nesilaikant šiame Apraše nustatytų prašymo pateikimo terminų ir, jeigu kartu su prašymu Organizatorius nepateikia kitų reikalingų dokumentų, nepaaiškina renginio organizavimo eigos.
. Jeigu renginio organizatoriaus prašymas patenkinamas, jam išduodamas leidimas organizuoti  renginį.
. Leidimą renginio organizatorius privalo turėti renginio metu. 
. Leidimai registruojami ir išduodami Savivaldybės administracijos seniūnijoje, kurioje organizuojamas renginys.
. Leidimai organizuoti renginius neišduodami tiems organizatoriams, kurie:
. naudojant įgarsinimo įrangą arčiau kaip 500 metrų nuo stacionarinės ligoninės ar senelių globos namų nesilaiko nustatytų triukšmo ribinių dydžių.
. pradeda reklamuoti renginius, neturėdami Savivaldybės administracijos seniūnijos seniūno leidimo.
. savavališkai, pažeisdami nustatytą tvarką, naudoja Savivaldybės atributiką, simboliką ir  vardą.
. Savivaldybės administracijos seniūnijos seniūnas, išdavęs leidimą organizuoti renginį, už rengėjų įsipareigojimus rėmėjams ir galimus pažeidimus neatsako.

 SKYRIUS


. Radviliškio rajono savivaldybės viešosiose vietose organizuojami renginiai gali trukti nuo 7.00 iki 22.00 val., išskyrus Šv. Kalėdų, naujametinius, rajoninius, miesto ar valstybinius renginius. Organizatorius,  norėdamas pailginti šių renginių laiką, turi gauti atskirą Savivaldybės administracijos seniūnijos seniūno leidimą.
. Renginio metu nuo 7.00 iki 22.00 val. laiku galima naudoti civilinės pirotechnikos priemones (išskyrus F1 kategorijos fejerverkus), išskyrus valstybinių švenčių dienomis bei per viešus renginius, kuriuose rengti nustatyta tvarka išduotas leidimas. 
. Jei renginys negali vykti arba pakeičiamas jo laikas, vieta, renginio organizatoriai privalo apie tai nedelsiant pranešti Savivaldybės administracijos seniūnijos seniūnui ir policijai.

 SKYRIUS


. Siekiant užtikrinti tvarkos ir švaros reikalavimus, viešosiose vietose vykstančių renginių organizatoriai privalo:
. gerai apšviesti renginio teritoriją ir jos prieigas pagal gatvių apšvietimo parametrus (jei renginys vyksta tamsiu paros metu);
. sudaryti sutartis dėl viešosios tvarkos palaikymo (teritorijos apsaugos organizavimo planas turi būti suderintas su policijos atsakingais darbuotojais).
. renginių, ilgesnių kaip 1,5 val. ir (ar) kurių metu bus vykdoma lauko prekyba, arba teikiamos paslaugos, vietas aprūpinti reikalingu tualetų kiekiu, užtikrinant, kad bent vienas būtų pritaikytas žmonėms su negalia.
. užtikrinti, kad pasibaigus renginiui, teritorija, kurioje vyko renginys būtų nedelsiant sutvarkyta. 
. Jeigu renginio metu bus naudojamos civilinės pirotechnikos priemonės (fejerverkai), organizatoriai privalo parengti civilinių pirotechnikos priemonių naudojimo vietų schemą ir ją suderinti su Priešgaisrinės gelbėjimo tarnybos ir Savivaldybės atsakingais darbuotojais. Civilinių pirotechnikos priemonių naudojimo vietos turi būti aptvertos ar kitaip užtikrinama, kad prie jų nepatektų pašaliniai žmonės. Turi būti pastatyti kelio ženklai pagal schemą, suderintą su Šiaulių apskrities vyriausiojo policijos komisariato Radviliškio rajono policijos komisariatu (jei renginio metu būtina apriboti ar uždrausti transporto eismą).
. Organizatoriai privalo laikytis visų įsipareigojimų, nurodytų Savivaldybės išduotame  Leidime organizuoti renginį.
. Jei organizatoriai nevykdo šio aprašo reikalavimų, leidimas organizuoti renginį neišduodamas.

 SKYRIUS
RENGINIAI, KURIUOS DRAUDŽIAMA
ORGANIZUOTI ARBA NEDELSIANT TURI BŪTI NUTRAUKTI

. Draudžiama organizuoti renginius:
. kurie skatina alkoholio, tabako, narkotinių ar kitų svaiginamųjų medžiagų vartojimą;
. kurie savo pobūdžiu yra pavojingi dalyvių arba žiūrovų sveikatai (jei renginio dalyviams būtini specialūs apsaugos drabužiai, dalyviai negali būti atsitiktiniai asmenys; tokie renginiai galimi kaip parodomieji ir juose dalyvauja tik specialiai tam paruošti žmonės (kariuomenės, policija, sportininkai);
. kurių dalyviai vairuoja transporto priemones taip, kad tai kelia grėsmę eismo tvarkai ir saugumui, sudaro pavojų dalyvaujančių bei kitų asmenų saugumui, sveikatai, pažeidžia viešąją tvarką ir visuomeninę rimtį; Lietuvos  Respublikos Konstituciją, kitus įstatymus.
. kurių dalyviai renginio metu sakomomis kalbomis, plakatais, šūkiais, audiovizualinėmis priemonėmis ir kitokiais veiksmais akivaizdžiai kursto pažeisti ar pažeidžia Lietuvos Respublikos Konstituciją, Lietuvos Respublikos įstatymus, viešąją tvarką ir dorovės normas. 
. Renginys nutraukiamas kai:
. jis nebetenka Leidime nurodyto pobūdžio;
. kyla grėsmė dalyvių ar žiūrovų sveikatai;
. dalyvių veiksmai pažeidinėja įstatymus, viešąją tvarką ir visuomeninę rimtį.

 SKYRIUS


. Renginio organizatoriai ir dalyviai privalo laikytis Lietuvos Respublikos teisės aktų kelių eismo, gaisrinės saugos, darbų saugos ir kitų taisyklių, šiame Apraše nurodytos tvarkos, vykdyti Leidime nustatytus įsipareigojimus.
. Renginio metu esant nurodytiems pažeidimams, jo organizatoriai privalo renginį nutraukti ir pareikalauti, kad dalyviai išsiskirstytų.
. Jeigu renginio organizatoriai neužbaigia, tai turi teisę padaryti policijos pareigūnai, atsakingi už viešąją tvarką.
. Už išorinės vaizdinės reklamos, susijusios su konkrečiu renginiu (rašytiniu tekstu arba vaizdo pranešimu apie šį renginį), naudojimą yra atsakingas leidimą gavęs  renginio organizatorius.
. Renginio organizatoriai ir dalyviai, pažeidę įstatymus ir šį Aprašą, nustatyta tvarka  traukiami baudžiamojon ar administracinėn atsakomybėn, atsako už padarytą materialinę ar  neturtinę žalą ir privalo atlyginti nuostolius.
. Nustačius, kad renginių metu vietos gyventojams, aplinkai ar jos estetiniam vaizdui padaryta  žala, renginio organizatoriai nuostolius atlygina įstatymų nustatyta tvarka.
. Šiame Apraše neaptarti klausimai sprendžiami taip, kad neprieštarautų Lietuvos  Respublikos įstatymams ir kitiems norminiams aktams.
 SKYRIUS


. Renginiuose gali būti vykdoma prekyba arba teikiamos paslaugos, vadovaujantis prekybos Radviliškio rajono savivaldybės viešosiose vietose tvarkos aprašu ir vietinės rinkliavos už leidimo prekiauti ar teikti paslaugas Radviliškio rajono savivaldybės viešosiose vietose išdavimą nuostatais.  
. Nustačius, kad renginio metu miesto gyventojams, aplinkai ar jos estetiniam vaizdui padaryta žala, renginio organizatoriai nuostolius atlygina įstatymų nustatyta tvarka.
. Aprašas keičiamas ir pripažįstamas netekusiu galios Savivaldybės tarybos sprendimu.

______________________________

Renginių organizavimo Radviliškio 
rajono savivaldybės viešosiose vietose tvarkos aprašo 
 priedas

(Prašymo organizuoti renginį forma)

(Prašymą pateikiančio juridinio asmens pavadinimas didžiosiomis raidėmis ir juridinio asmens kodas arba prašymą pateikiančio fizinio asmens vardas, pavardė didžiosiomis raidėmis)

(juridinio asmens buveinės adresas arba fizinio asmens gyvenamoji vieta)

(ryšio palaikymo duomenys – telefonas / el. paštas)


Radviliškio rajono savivaldybės administracijos seniūnijos seniūnui ________________________________________________________________

PRAŠYMAS
DĖL RENGINIO ORGANIZAVIMO
	
	(Prašymo pateikimo data)
	Radviliškis	
	Prašau leisti organizuoti renginį		
			(Renginio pavadinimas, kategorija)
	
	Renginio forma		
	Paskirtis (amžiaus ir visuomenės grupėms)
	Renginio skelbimo tekstas
	Trumpas renginio turinys		
	(tematika)
	
	
	Renginio data, pradžios ir pabaigos laikas		
	
	Renginio vieta, eitynių, procesijos, parado ar kt. maršrutas		
	
	Galima alternatyvi renginio vieta
	Renginio dalyvių skaičius		
	Renginio žiūrovų skaičius		
Suderinimas su įstaigos, įmonės, kurios teritorijoje vyks renginys, valdytoju; 	Suderinimas su seniūnijos, kurios teritorijoje vyks renginys, seniūnu.

Informacija apie higienos normų laikymąsi ir komunalinių paslaugų teikimą (teritoriją tvarkančios įmonės suderinimo žyma arba sutarties kopija) 
	
	Numatoma prekybos forma ir prekybos vietų skaičius		
	Numatoma prekybos alkoholiniais gėrimais forma		
			(nurodyti gėrimų rūšį ir stiprumą)

	Informacija apie medicinos pagalbos teikimą renginio metu (greitąją medicinos pagalbą teikiančios įstaigos suderinimo žyma arba sutarties kopija)
Informacija apie viešosios tvarkos palaikymą (viešąją tvarką užtikrinančios įstaigos suderinimo žyma arba sutarties kopija) 
Informacija apie priešgaisrinę saugą renginio metu (priešgaisrinę saugą užtikrinančios įstaigos suderinimo žyma arba sutarties kopija) 	*reikalinga tik renginyje naudojant greitai užsidegančias medžiagas ar gaisrą sukeliančius efektus (fejerverkai, laužas ir kt.) bei statant laikinus statinius, palapines ir kt. 



Atsakingi renginio organizatoriai arba jų įgalioti asmenys, ne jaunesni kaip 18 metų.
	1.		
			(vardas, pavardė, pareigos, ryšio duomenys, parašas)
	
	2.		
	(vardas, pavardė, pareigos, ryšio duomenys, parašas)
Už darbo saugą atsakingo asmens 	vardas, pavardė, pareigos, ryšio duomenys		
	
		


Sutinku, kad mano asmens duomenys būtų tvarkomi vadovaujantis Lietuvos Respublikos 
asmens duomenų teisinės apsaugos įstatymu.

PRIDEDAMA:

	1.		
	2.		
	3.		
	4.		
	5.		
	6.		
	7.		


	Prašymą pateikusio asmens								
					(parašas)				(vardas, pavardė)



Renginių organizavimo Radviliškio 
rajono savivaldybės viešosiose vietose tvarkos aprašo 
 priedas

RADVILIŠKIO RAJONO SAVIVALDYBĖS ADMINISTRACIJOS SENIŪNIJA

LEIDIMAS ORGANIZUOTI RENGINĮ

	
	(data, Nr.)
	Radviliškis	
	Renginio kategorija, pavadinimas		
	Forma (pabraukti arba įrašyti)		koncertas / vaidinimas / šventė / akcija  
	
	Pobūdis (pabraukti)		komercinis / nekomercinis 
	Lauko prekyba (įrašyti kuo)		
	Kam skirtas (pabraukti)  vaikams / jaunimui / suaugusiems
	Numatomas dalyvių sk.				
	Laikas (data, pradžios ir pabaigos laikas)
	Vieta arba maršrutas  
Įpareigojimai renginio organizatoriams:	1. Laikytis nurodytos renginio vietos, laiko ir formos, laikytis Renginių organizavimo viešojo naudojimo teritorijose tvarkos aprašo, laikytis Lietuvos Respublikos įstatymų, nustatytų viešosios tvarkos, kelių eismo, priešgaisrinės apsaugos, darbų saugos ir kitų taisyklių, renginio vietoje turėti reikiamus leidimus veiklai, gerbti visuomenės priimtas moralės vertybes, vykdyti valdžios atstovų bei policijos pareigūnų reikalavimus.	2. Užtikrinti žmonių ir renginyje naudojamo turto saugumą; palaikyti švarą ir tvarką, sutvarkyti renginio vietą jam pasibaigus.	3. Sumokėti vietinę rinkliavą už leidimo organizuoti komercinį renginį išdavimą (tik komercinių renginių organizatoriams), mokestis mokamas į rajono Savivaldybės biudžeto sąskaitą prieš išduodant leidimą. 
Renginio organizatoriai	(įstaigos, organizacijos pavadinimas, adresas)   		
(įst., org. vadovo ir / arba atsakingo asmens vardas, pavardė, telefonai)		
Atsakingas asmuo:	(vardas, pavardė, parašas) 		
	Leidimo išdavimo pagrindas – Radviliškio rajono savivaldybės administracijos seniūnijos seniūno  _______ m. __________________d. potvarkis (įsakymas) Nr._________ 		A.	V. 		
Leidimą išdavė ________________________________________________________________	(vardas, pavardė, parašas)	

